Peter Pan gaan regtig met sy Wendy trou - Maroela Media
Peter Pan, die bekende karakter van 'n seun wat nooit oud word nie en kan vlieg, en op die eiland Neverland woon, het die jawoord by sy Wendy gevra en gekry.
Die Nederlandse akteur, Sandor Sturbl, wat die hoofrol speel in die opvoering van die teaterstuk, het Saterdagaand die gehoor laat regop sit toe hy die vertoning onderbreek het, eers ouers gevra het, en toe Wendy (die aktrise Lilly-Jane Young) om haar hand gevra het.
"Peter" het die plek goed gekies – by gebrek an 'n regte Neverland het hy Glasgow in Skotland gekies. Die oorspronklike Peter Pan is in 1902 deur die Skotse skrywer, J.M. Barrie geskep.
Peter Pan was later die hoofkarakter in die boek, Peter and Wendy, wat in 1911 die lig gesien het. Sedertdien het Peter Pan 'n volwaardige deel van kinders se feetjiewêreld geword, onder meer in 'n rolprent.